**Sebők Jánosné** 1993 óta több igazgató mellett az intézmény iskolatitkára. Az oktatásügyben történő változásokat mindig követve, pontos, precíz munkájával járul hozzá az iskola zavartalan működéséhez, segíti a pedagógusok munkáját. A munkaköri leírásban rögzített feladatain túl számos olyan tevékenységet végez, amely az iskolás gyerekek személyiség- és közösségfejlesztését szolgálja. A tanulók, szülők bizalommal fordulnak hozzá a hivatalos ügyek intézése során. Nyílt, őszinte személyisége, segítőkészsége, vidám természete miatt mindenki szereti. Ötleteivel hozzájárul az iskola egyéni arculatának formálásához. Munkája alapján Iskoláért Díjra javaslom.